
AKCINĖ BENDROVĖ „VIA LIETUVA“
2025-12-22
Į 2025-12-23

DĖL PIRKIMO DOKUMENTŲ PAAIŠKINIMO 

            Akcinė bendrovė “Via Lietuva” (toliau – Perkančioji organizacija) gavo tiekėjo klausimą dėl vykdomo pirkimo Nr. 6207. Rajoninio kelio Nr. 3937 Jašiūnai–Turgeliai–Tabariškės 18,71 km tilto per Merkį rekonstravimas  (Pirkimo ID 5932864) dokumentų.
Perkančioji organizacija teikia suinteresuotų tiekėjų klausimus ir atsakymus į juos*:
	Eil. Nr.
	Klausimas
	Atsakymai

	1.
	Pagal projekto sprendinius tiltas remontuojamas dviem etapais, perpjaunant tiltą išilgai ir vieną dalį išardant. 
Projekto SO dalyje numatyta ant paliekamos tilto dalies krašto pastatyti nukreipiamąją gairę. Gairė neturi jokios sulaikymo galios ir nesuteikia jokios apsaugos esant net nedideliam šoniniam smūgiui. Primygtinai reikalaujame peržiūrėti ir pakeisti šį sprendinį.
	Pridedamas patikslintas statybos organizavimo brėžinys su nurodyta atitvarine konstrukcija skersiniuose pjūviuose. Rangovas turi įsivertinti kartu su laikinos eismo organizavimo schemos įrengimo darbais ir pasirinktos laikinos atitvarinės konstrukcijos visus reikalingus įrengimo darbus. Atitvarinė konstrukcija kaip ir visi kiti reikalingi paruošiamieji laikino eismo organizavimo ir statybos darbų sprendiniai, darbai turi būti detalizuoti ir įsivertinti Rangovo rengiamame technologiniame projekte pagal STR 1.06.01:2016 „Statybos darbai. Statinio statybos priežiūra“. Rangovo pasirinkta atitvarinė konstrukcija bei visi kiti laikini eismo organizavimo sprendiniai turi užtikrinti saugų autotransporto priemonių bei pėsčiųjų eismą keliu vykstant statybos darbams. 

	2.
	Pagal SO dalies sprendinius pirmu statybos etapu yra paliekamas tik 2,75m eismo juostos plotis. Esame susidūrę su tokiu pločio gabarito ribojimu, tokio pločio važiuojamąja dalimi sunkiasvorės transporto priemonės juda vos kelių km/h greičiu, maždaug viena iš 5 transporto priemonių kliudo tilto konstrukcijas arba laikiną atitvarą. Siūlome svarstyti visiškai nutraukti sunkiasvorių t/p eismą, o eismo greitį tiltu apriboti iki 30 km/h.
	Statybos darbai, atsižvelgiant į mažą sunkiojo transporto intensyvumą, turi būti vykdomi pagal projekto sprendinius naudojant tipinę schemą pagal T DVAER 12 taisykles.
Visi laikini eismo organizavimo sprendiniai bei statybos darbų eiliškumas ir technologija gali būti tikslinami Rangovo pasirengtame technologiniame projekte


*Čia ir kitur suinteresuoto (-ų) tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.
Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.

